HMS Hood (pennant number-vlajkové číslo 51) bol bojový krížnik triedy Admiral Spojeného kráľovstva. Rozhodnutie o stavbe bolo zapríčinené obavami Spojeného kráľovstva v roku 1915, kedy britská rozviedka získala plány novo projektovaných plavidiel nemeckého cisárskeho námorníctva Mackensen a Yorck. Plán počítal so stavbou štyroch jednotiek, HMS Anson, HMS Hood, HMS Howe, HMS Rodney, no neskôr v roku 1917 Nemecko opustilo od stavby veľkých hladinových plavidiel v prospech ponoriek a zvyšné jednotky triedy Admiral boli zrušené. V bitke pri Jutskom polostrove (tiež aj bitka pri Skagerraku), kde boli zničené tri britské bojové krížniky (HMS Indefatigable, HMS Queen Mary a HMS Invincible) zapríčinila prepracovanie projektu krížnika. Bolo pridané dodatočné pancierovanie a to až 5 000 ton. Cena plavidla sa vyšplhala na vtedajších 6 025 000 £.